 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIŢIALĂ**

**17 NOIEMBRIE 2017**

Urmare a notificării depuse de RUNCAN NICOLAE**,** cu domiciliul în orașul Năsăud, str. Dumitru Vârtic, nr. 5, județul Bistrița-Năsăud, privind prima versiune a planului: *Plan Urbanistic Zonal - Întocmire P.U.Z. pentru modificare POT și CUT în vederea realizării de construcţii pe zona studiată, b-dul Grănicerilor, nr. 38-50,* în orașul Năsăud, b-dul Grănicerileor, nr. 52, UTR 4 (cartier de blocuri), solicitare înregistrată la Agenţia pentru Protecţia Mediului Bistrița sub nr. 12.259/27.10.2017, în baza:

 - HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare;

 - OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările și completările ulterioare;

 - HG 1076/2004 privind stabilirea procedurii de realizare a evaluării de mediu pentru planuri şi programe, cu modificările și completările ulterioare;

 **AGENȚIA PENTRU PROTECȚIA MEDIULUI BISTRIȚA-NĂSĂUD,**

 - urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 15.11.2017,

 - în urma parcurgerii etapei de încadrare conform HG 1076/2004 privind stabilirea procedurii de realizare a evaluării de mediu pentru planuri şi programe,

 - în conformitate cu prevederile art. 5, alin. 3, litera a) și a Anexei 1 - Criterii pentru determinarea efectelor semnificative potențiale asupra mediului din HG 1076/2004 privind stabilirea procedurii de realizare a evaluării de mediu pentru planuri şi programe,

 - urmare a informării publicului prin anunţuri repetate şi în lipsa oricărui comentariu din partea publicului,

**decide:**

**planul:** Plan Urbanistic Zonal - Întocmire P.U.Z. pentru modificare POT și CUT în vederea realizării de construcţii pe zona studiată, b-dul Grănicerilor, nr. 38-50, în orașul Năsăud, b-dul Grănicerileor, nr. 52, UTR 4 (cartier de blocuri),judeţul Bistriţa-Năsăud,

**titular:** RUNCAN NICOLAE,cu domiciliul în orașul Năsăud, str. Dumitru Vârtic, nr. 5, județul Bistrița-Năsăud,

**nu necesită evaluare de mediu, nu necesită evaluare adecvată și se adoptă fără aviz de mediu.**

*- Planul Urbanistic Zonal cuprinde propuneri de amenajare urbanistică pe o suprafață de 3.832 m2, terenul fiind format din mai multe parcele propietate privată de la nr. 38-50;*

*- prin P.U.Z. se propun:*

 *- schimbarea indicilor urbanistici pentru parcelele studiate și urbanizarea acestora, schimbarea destinației din zonă de locuințe (UTR 4-L2f, curți, construcții) în zonă cu destinația de funcțiuni mixte, comercială, birouri și locuințe;*

 *- organizarea funcțională în cadrul amplasamentului studiat: căi de acces, sistematizarea teritoriului, amplasarea construcțiilor, asigurarea căilor de circulație în cadrul incintelor, asigurarea utilităților tehnico-edilitare.*

*Bilanțul teritorial existent și propus:*

|  |  |  |
| --- | --- | --- |
|  | *existent, %* | *propus, %* |
| *suprafețe construcții* | *1.537* | *40,10* | *1.916* | *50* |
| *curți amenajate* | *2064* | *53,8* | *1149,6* | *30* |
| *terase acoperite* | *231* | *6,10* | *-* | *-* |
| *spații verzi* | *-* | *-* | *766,4* | *20* |
| *Total suprafață teren* | *3.832* | *100* | *3.832* | *100* |

*- POT maxim propus - 50 %;*

*- CUT maxim propus - 1,8.*

- *circulația auto și pietonală se va realiza pe domeniul public.*

*Conform Anexei 1 a H.G. nr. 1076/2004, pentru planuri, criteriile pentru determinarea efectelor semnificative potenţiale asupra mediului sunt:*

*1. Caracteristicile planurilor şi programelor cu privire, în special, la:*

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

- Planul Urbanistic Zonal creează cadrul pentru dezvoltarea unor proiecte și activități viitoare (comerciale, administrative - birouri și locuințe);

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

- amplasamentul propus pentru realizarea investiției, precum și specificul activității propuse se încadrează, din punct de vedere al zonării funcționale, în prevederile P.U.G. al Orașului Năsăud, aprobat în anul 2008, terenul fiind destinat dezvoltării spațiilor cu funcțiuni mixte, comerciale, de birouri și de locuințe.

- în prezent terenul studiat are folosinţa de curți și construcții;

- proiectul propus nu conduce la posibilitatea apariţiei de efecte semnificative asupra mediului şi nu influenţează alte planuri şi programe;

- amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;

- terenul studiat nu este expus riscurilor naturale (fenomene de instabilitate, inundabilitate);

 *c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

- circulația carosabilă și pietonală existentă are o lățime de aproximativ 15 m, cu mici variațiuni, care nu sunt reglementate corespunzător la această dată; se propune realizarea a două benzi de circulație cu lățimea de 3,5 m pe sens, realizarea unor zone de parcaj amenajate cu lățimea de 2,5 m și a unor circulații pietonale cu lățimea de 1,5 m;

- este prevăzut un procent de 20% spațiu verde, care va fi amenajat cu arbuști ornamentali de talie mică și se vor planta arbori și arbuști de talie mare;

 *d) problemele de mediu relevante pentru plan sau program:*

- factorul de mediu apa: în zonă există rețele de alimentare cu apă și canalizare; prin realizarea obiectivului nu vor fi afectate elementele geometrice ale drumului și nu se va produce îngustarea-întreruperea șanțului de colectare a apelor din zona drumului;

- factorul de mediu aer: principalele surse de poluare a aerului sunt traficul auto și arderea combustibilului gaz natural pentru încălzire.

 Efectele posibile asupra aerului, de la trafic, vor fi punctuale, de scurtă durată. Emisiile rezultate din arderea combustibilului solid sau gazos nu afectează semnificativ factorul de mediu aer, centralele termice vor fi omologate, astfel că emisiile se vor încadra în limitele admise conform Ord. MAPPM nr. 462/1993.

- factorul de mediu sol: poate fi afectat prin depozitări necontrolate de deșeuri; se va amenaja o platformă dotată cu recipienți pentru depozitarea selectivă a deșeurilor;

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor):*

*-* planul va respecta la implementare legislația națională și comunitară de mediu în vigoare;

*2. Caracteristicile efectelor şi ale zonei posibil a fi afectate cu privire, în special, la:*

*a) probabilitatea, durata, frecvenţa şi reversibilitatea efectelor:*

- în condiţiile în care implementarea se va face cu respectarea legislației de mediu în vigoare, nu se identifică efecte negative asupra factorilor de mediu;

*b) natura cumulativă a efectelor:*

- P.U.Z.- ul nu are un efect cumulativ cu alte planuri și programe;

*c) natura transfrontieră a efectelor:*

- nu este cazul;

*d) riscul pentru sănătatea umană sau pentru mediu (de exemplu, datorită accidentelor);*

- nu există risc pentru sănătatea umană sau pentru mediu;

*e) mărimea şi spaţialitatea efectelor (zona geografică şi mărimea populaţiei potenţial afectate):*

- prin implementarea P.U.Z. nu va fi afectată zona și nu există un potențial efect negativ asupra populației;

*f) valoarea şi vulnerabilitatea arealului posibil a fi afectat, date de:*

*(i) caracteristicile naturale speciale sau patrimoniul cultural;*

 *(ii)depăşirea standardelor sau a valorilor limită de calitate a mediului;*

 *(iii) folosirea terenului în mod intensiv;*

- în urma amenajărilor propuse, procentul de ocupare al terenului și coeficientul de ocupare al terenului se vor încadra în limitele admise prin Regulamentul de Urbanism;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

- nu există efecte asupra zonelor sau peisajelor care au un statut de protejare recunoscut pe plan național, comunitar sau internațional.

**Obligațiile titularului:**

1. Titularul are obligația de a respecta legislația de mediu în vigoare.

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului.

3. În vederea realizării proiectelor propuse prin P.U.Z., titularul va notifica APM Bistrița-Năsăud și va solicita actele de reglementare conform legislației de mediu în vigoare.

4. Titularul planului este obligat să depună la APM Bistrița-Năsăud, rezultatele programului de monitorizare, anual, până la sfârșitul primului trimestru al anului ulterior realizării monitorizării (conform prevederilor art. 27 din HG 1076/2004 privind stabilirea procedurii de realizare a evaluării de mediu pentru planuri şi programe).

5. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării.

6. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

Anunţul public privind depunerea solicitării de emitere a avizului de mediu/declanșarea etapei de încadrare a fost mediatizat prin publicare în presa locală și afişare pe site-ul şi la sediul A.P.M. Bistriţa-Năsăud.

Nu s-au înregistrat observaţii sau comentarii din partea publicului interesat.

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

Pentru obţinerea autorizaţiei de construire se va urma procedura de reglementare conform Ordinului MMP nr.135/2010 pentru aprobarea Metodologiei de aplicare a evaluării impactului asupra mediului pentru proiecte publice şi private.

Prezenta decizie poate fi contestată în conformitate cu prevederile Legii contenciosului administrativ nr. 554/5004, cu modificările şi completările ulterioare.

DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

 biolog-chimist Sever Ioan ROMAN

 ing. Marinela Suciu

 ÎNTOCMIT,

 ing. Cornelia Vrăsmaș